Comcast Corporation
Store norske leksikon,Samfunn,Medier,Mediekonsern
Comcast Corporation er et amerikansk mediekonsern som er verdens største innenfor kabel-TV. Comcast eier blant annet NBC Universal som det kjøpte i 2011, og det britiske Sky som ble oppkjøpt i 2018.
Comcast ble grunnlagt i 1969 med hovedkontor i Philadelphia, men har røtter tilbake til 1963, da Ralph Roberts, Daniel Aaron og Julian Brodsky kjøpte American Cable Systems. Senere gav de det navnet Comcast (etter communications og broadcast). Konsernet overtok i 2002 bredbåndsvirksomheten til AT&T og gjorde i 2004 et mislykket forsøk på å overta Walt Disney Company. Comcast forsøkte i 2018 dessuten å overta 21st Century Fox. Les mer i Store norske leksikon massemedier TV